עונת 2016/2017 ביורוליג

עונת 2016/2017 ביורוליג הייתה העונה ה-60 של המפעל הראשון בחשיבותו בכדורסל האירופי, וה-17 שנקראה בשם "יורוליג". העונה כללה שינוי מהותי בפורמט הליגה ובדרך בחירת הקבוצות המשתתפות בה, עקב סכסוך יורוליג-פיב"א בשנים שקדמו לה. העונה נפתחה ב-12 באוקטובר 2016 ומשחק הגמר של הפיינל פור נערך בהיכל סינאן ארדם שבאיסטנבול ב-21 במאי 2017. בסיום העונה זכתה פנרבחצ'ה הטורקית בתואר האירופי הראשון בתולדותיה ובתולדות הכדורסל הטורקי. בתחרות השתתפו בעונה זו 16 קבוצות, שהתחרו בפורמט של ליגה בעלת שני סיבובים - כל קבוצה משחקת משחק בית ומשחק חוץ נגד כל הקבוצות, כאשר בסיום העונה הסדירה שמונה הקבוצות המדורגות ראשונות העפילו לפלייאוף, בו שיחקו המדורגת ראשונה נגד המדורגת שמינית, שנייה נגד שביעית, שלישית-שישית ורביעית-חמישית. הפלייאוף התקיים בפורמט של סדרות "הטוב מחמישה", כאשר בסיומו התקיים פיינל פור, שנערך בשנה זו בהיכל סינאן ארדם שבאיסטנבול, טורקיה. מתכונת המשחקים הצפופה ביחס לעונות קודמות, שהושוותה לא פעם למתכונת המשחקים בליגת ה-NBA, כוללת פגרות בינלאומיות ופגרת גביע, וגורמת לכך שבשבועות מסוימים יתקיימו שני משחקים בשבוע אחד (כאשר, כזכור, כל הקבוצות משחקות גם במסגרות ארציות או אזוריות אחרות). עומס המשחקים הוביל לתלונות רבות, בין היתר על שעות טיסה רבות המעייפות את השחקנים, וריבוי פציעות עקב עומס גופני גדול מדי. כמו כן, חלק מחוקת המשחק שונתה, בעיקר כללים מסוימים הנוגעים לחוקי העבירות. בשנים 2015–2017 מתקיים סכסוך רחב היקף בכדורסל האירופי, בו מתנגחות פיב"א אירופה ויול"ב בנושא תחרויות הכדורסל הכלל-יבשתיות של אירופה, ובמסגרתו נשמעו איומים מצד פיב"א על השעיה של התאחדויות כדורסל אירופיות (רשימה של גופים המפקחים על כדורסל באירופה) שקבוצותיהן משתתפות במפעלי יול"ב ממפעליה היבשתיים - כאשר באופן ספציפי מדובר על יורובאסקט 2017. ביוני 2016 קבע בית משפט כי אין לפיב"א סמכות להשעות התאחדויות ממפעליה עקב החלטותיהן של קבוצות המשתתפות במפעליהן. עקב כך מתקיימים בעונה זו באירופה ארבעה מפעלים כלל-יבשתיים: היורוליג והיורוקאפ של יול"ב, בהן משחקות הקבוצות שנחשבות לחלק מהדרגים הראשון והשני ביבשת בהתאמה, וליגת האלופות והיורופקאפ של פיב"א, בהן משחקות הקבוצות שנחשבות לחלק מהדרגים השלישי והרביעי. המועדונים המובילים ביבשת, לפי תפיסת הנהלת היורוליג, יקבלו 11 רישיונות קבועים לליגה (כבעונות קודמות). עוד ארבעה כרטיסים יינתנו לאלופות הליגות הבאות: הליגה האדריאטית, ליגת ה-VTB, הבונדסליגה בכדורסל והיורוקאפ. הכרטיס האחרון יינתן בשיטת וילד קארד (אנ'), לפי שיקול דעת הנהלת הליגה, בראשות המנכ"ל ז'ורדי ברתומיאו. כרטיס הווילד קארד מיועד להיות מוחלף בעונה הבאה לכרטיס נוסף שיינתן לַקבוצה מליגת העל הספרדית בכדורסל שתסיים במקום הגבוה ביותר מבין הקבוצות חסרות הרישיון. קבוצה בעלת רישיון קבוע שתסיים במשך שלוש שנים ברציפות באחד משלושת המקומות האחרונים בטבלת העונה הסדירה - רישיונה יישלל. להלן רשימת המשתתפות על פי המפתח המוצג לעיל: אולמות קבוצות היורוליג 2016/2017   פרננדו בואסה ארנה (ויטוריה) ברוזה ארנה (במברג) היכל פיוניר (בלגרד) מגה-ספורט ארנה (מוסקבה) פולקסווגן ארנה איסטנבול (דרושפאקה) מדיולאנום פורום (מילאנו) פלאו בלאוגרנה (ברצלונה) אולקר ספורט ארנה (פנרבחצ'ה) היכל מנורה מבטחים (תל אביב) היכל השלום והאחווה (פיראוס) היכל אואקה (אתונה) היכל ויזינק (מדריד) באסקט-הול קאזאן ז'לגיריס ארנה (קובנה) אבדי איפקצ'י (אנאדולו, גלאטסראיי) להלן טבלת העונה הסדירה - בה כל קבוצה שיחקה 30 משחקים: מקרא:   העפילה לשלב ההצלבה   לא העפילה לשלב ההצלבה חמישיות העונה MVP של היורוליג ספרד סרחיו יוי (ספרד ריאל מדריד) פרס אלפונסו פורד (מלך הסלים) ארצות הברית קית' לנגפורד (רוסיה אוניקס קאזאן) שחקן ההגנה של היורוליג הונגריה אדם האנגה (ספרד סאסקי בסקוניה) הכוכב העולה של היורוליג סלובניה לוקה דונצ'יץ' (ספרד ריאל מדריד) MVP של פיינל פור היורוליג ארצות הברית אפיי יודו (טורקיה פנרבחצ'ה) 8 הקבוצות שהעפילו משלב העונה הסדירה מתמודדות בסדרות לפי דירוגן בסיום העונה הסדירה (מקום ראשון נגד מקום שמיני, מקום שני נגד מקום שביעי, מקום שלישי נגד מקום שישי ומקום רביעי נגד מקום חמישי). המדורגת גבוה יותר תארח את המשחק הראשון, השני והחמישי (במידת הצורך). המדורגת נמוך יותר תארח את המשחק השלישי והרביעי (במידת הצורך). ארבע המנצחות יעפילו לשלב חצי הגמר, ושתי המנצחות בחצאי הגמר יתמודדו בגמר על תואר אליפות אירופה בכדורסל. מדיה וקבצים בנושא עונת 2016/2017 ביורוליג בוויקישיתוף אהרל'ה ויסברג‏, על סל הזינוק: הבחירה של בלאט, תעלומת אדלשטיין וכתב ההגנה של ברתומאו, באתר וואלה, 13 באוקטובר 2016 מערכת וואלה! ספורט‏, רשמית: הפיינל פור של היורוליג ב-2017 ייערך באיסטנבול, באתר וואלה, 27 בספטמבר 2016 אהרל'ה ויסברג‏, חריגה בזמן האוויר: כמה קבוצות היורוליג נאלצות לטוס העונה?, באתר וואלה, 4 בינואר 2017 אהרל'ה ויסברג‏, לו"ז לו"ז סיטואיישן: האם קבוצות היורוליג יקרסו תחת העומס?, באתר וואלה, 17 בנובמבר 2016 שינוי תקדימי ביורוליג: עבירות לעצירת מתפרצת ייחשבו בלתי ספורטיביות, באתר וואלה, 1 ביולי 2016 אור שקדי‏, בית המשפט קבע: לפיב"א אסור להטיל סנקציות על איגודים, באתר וואלה, 4 ביוני 2016 ביהמ"ש קבע: הסנקציות של פיב"א לא חוקיות, באתר ערוץ הספורט, 4 ביוני 2016 יול"ב הציגה בפני הקבוצות את הפורמט החדש, באתר ONE‏, 15 במרץ 2016 מכבי, י-ם ועוד 38: יול"ב פרסמה את המשתתפות, באתר ערוץ הספורט, 27 ביוני 2016 ורד כהן‏, גורמים ביורוליג: "לא שוללים הצטרפות הפועל ירושלים", באתר וואלה, 24 במרץ 2017 Brose Bamberg with first win in Euroleague 2016/2017 Bestuhlung. KOMBANK ARENA. ХАЛА АЛЕКСАНДАР НИКОЛИЋ. CHI SIAMO. Venue Review: Fenerbahce Ulker Sports Arena. Capacity: 18,989 (maximum capacity for basketball games). ההכרזה על חמישיות עונת 2016/17, באתר היורוליג